P-63 Kingcobra var av samme konfigurasjon som den tidligere P-39 Airacobra og var utseendemessig svært like, men P-63 hadde en rekke vesentlige, om enn mindre synlige, forskjeller. Den viktigste var en helt annen type vinge. P-63 ble aldri brukt i kamp av amerikanske styrker, men ble eksportert i stort antall til Sovjetunionen under den andre verdenskrig. Av en produksjon på 3 303 fly ble 2 456 levert til Sovjetunionen. P-63 Kingcobra ble også eksportert til Frankrike og blant annet brukt av Armée de l'air i kamphandlinger i Indokina.